ละอองฟอง

**ละอองฟอง** () เป็นวงดนตรีของไทยที่แนวเพลงได้รับอิทธิพลจากเพลงแนวสวีดิชป็อป มีจุดเด่นที่ดนตรีที่สดใสที่เป็นการผสมผสานระหว่าง แจ๊ส ป็อป และร็อก และเสียงร้องที่ใสของนักร้อง

## ประวัติ
ชื่อวง ละอองฟอง มาจากคำว่า อองฟอง (enfant) ในภาษาฝรั่งเศส แปลว่าเด็ก ๆ เนื่องมาจากเสียงของนักร้องนำจะเล็ก ๆ ฟังสบาย ๆ เพลงของละอองฟองจะมีเสียงเด็ก ๆ เข้ามาผสมด้วย รวมไปถึงมุมมองของเพลงจะมองโลกในแง่ดี แต่ด้วยความที่เป็นคนไทย จึงได้เปลี่ยนมาใช้คำไทย ละอองฟอง แทน ซึ่งหมายถึง ละอองของฟอง ที่ใส ล่องลอย เปรียบกับเพลงที่ฟังสบาย 

วงละอองฟองเริ่มมาจาก เอ๊ะ กับ ชมพู่ ได้พบกันในงานประกวดร้องเพลง Coke Duet Contest 1995 ซึ่งเป็นงานประกวดร้องเพลงจากอัลบั้มชุด ขนนกกับดอกไม้ ซึ่งเป็นเพลงคู่ของธงไชย แมคอินไตย์ หลังจากงานนั้น ชมพู่ก็ได้ไปเป็นศิลปินที่แกรมมี่ จึงชวนเอ๊ะมาทำวงด้วย เอ๊ะจึงได้ชวนฟลุ๊คซึ่งเป็นรุ่นพี่ที่โรงเรียนเก่าและอยู่วงเดียวกันมาเล่นเป็นมือกลองให้กับวง ต่อมาได้ชวนโหน่ง มือคีย์บอร์ด ซึ่งโหน่งทำเพลงนิทานที่เอ๊ะไปพากย์อยู่แล้ว หลังจากนั้นสมาชิกของวง ยังขาดมือกีตาร์อีก 1 คน โหน่งจึงแนะนำ แมน กีตาร์ รุ่นน้องที่มหาวิทยาลัย

วงก่อตั้งขึ้นในช่วงที่กระแสเพลงทางเลือก (อัลเทอร์เนทีฟ) ก่อตัวขึ้นครั้งแรกในประเทศไทย ราว พ.ศ. 2539

อัลบั้มชุดแรกของละอองฟอง *Volume 1* ไม่ประสบความสำเร็จเท่าใดนัก ทั้งด้านยอดขาย และเสียงตอบรับจากผู้ฟังในตลาดทั่วไป ทำให้หลังจากนั้นสมาชิกของวงก็แยกย้ายกันไป

พฤศจิกายน พ.ศ. 2547 ละอองฟองออกอัลบั้ม *Volume 2* โดยสมาชิก 3 คน เป็นสมาชิกเดิม 2 คน คือ แมน ตนุภพ โนทยานนท์ (กีตาร์) กับ เอ๊ะ พงศ์จักร พิษฐานพร (เบส/ร้อง) 
โดยเพิ่มสมาชิกใหม่ ออน กรกมล ชัยวัฒนเมธิน (ร้องนำ) 
อัลบั้มนี้ได้เสียงตอบรับจากผู้ฟังดีมาก ทั้งจากกลุ่มผู้ฟังใหม่และแฟนเพลงเดิม 
หลังจากนั้นจึงได้ออกอัลบั้มเต็ม *Cozy Collection* เมื่อวันที่ 5 กันยายน พ.ศ. 2548

ในการจัดอันดับ *The Fat 100* 100 เพลงประจำปี พ.ศ. 2548 ของสถานีวิทยุแฟตเรดิโอ เพลง *ต่างใจเดียว* จากอัลบั้ม *Cozy Collection* ติดอันดับที่ 77 และอันดับสูงสุดที่เคยทำได้ในการจัดอันดับประจำสัปดาห์ (The Fat 40) คือ อันดับที่ 17 
นอกจากนี้ยังเป็นเพลงอยู่ในชาร์ตของแฟตเรดิโอ ประจำปี พ.ศ. 2548 นานที่สุดเป็นอันดับ 3 คือ 29 สัปดาห์ คู่กับเพลง *จอมยุทธ์* โดย พีทูวอร์ชิป

ในปี พ.ศ. 2554 ละอองฟองได้กลับมารวมตัวกันอีกครั้งพร้อมลุคและอัลบั้มใหม่ Wind-up City มีเพลงฮิตคือเพลง *แอบชอบ* ทำให้ละอองฟองเหมือนได้เกิดใหม่ โดย มิวสิควิดีโอแต่ละเพลงของละอองฟอง ยังได้เสียงตอบรับเป็นอย่างดี

การจัดอันดับ "The Fat 100" ของปี พ.ศ. 2554 เพลงของละอองฟอง อยู่ในชาร์ตถึง 3 เพลง ได้แก่ เพลง อะไร อยู่ในอันดับที่ 25 ที่เคยขึ้นถึงอันดับ 3 ในการจัดอันดับประจำสัปดาห์ เพลง แอบชอบ อยู่ในอันดับที่ 42 ซึ่งเคยขึ้นสูงสุดในอันดับ 2 ในการจัดอันดับประจำสัปดาห์ และเพลง รักเปิดเผย ที่อยู่ในอันดับ 69

เพลง **อะไร** ยังได้ถูกเปิดและติดอันดับ Top 10 ของคลื่น J-Wave คลื่นวิทยุในประเทศญี่ปุ่น ทำให้เพลง **อะไร** และอัลบั้ม '''Wind-up City''' มีวางจำหน่ายในประเทศญี่ปุ่นอีกด้วย 

ในปี พ.ศ. 2557 ละอองฟอง ได้ร่วมงานในฐานะทูตประชาสัมพันธ์ การท่องเที่ยวเมืองนะงะซากิ ประเทศญี่ปุ่น ทำให้มีโอกาส ทำอัลบั้มพิเศษ **[[Feel Romance 長崎浪漫 (นางาซากิโรแมนซ์]]** เป็นเพลงในแนว ชิบุยาเกะ แนวเพลงป๊อปชนิดหนึ่งของญี่ปุ่น มีมุมมองในโลกแห่งความเป็นจริงมากขึ้น แต่ยังคงเนื้อหาแง่คิดบวก ฟังแล้วผ่อนคลายอารมณ์ดี 
มีที่มาจาก **เอ๊ะ** ได้ไปถ่ายทำภาพยนตร์ ฟัดจังโตะ ที่ออกฉายเมื่อปี พ.ศ. 2556 ทำให้ได้เจอกับทีมงานประชาสัมพันธ์การท่องเที่ยวและบันเทิงของประเทศญี่ปุ่น ซึ่งกำลังต้องการเปลี่ยนมุมมองของคนทั่วไปต่อเมืองนะงะซะกิและฮิโรชิมะในสายตาคนไทย จากภาพจำของ เมืองที่ถูกระเบิดปรมาณู ให้กลายเป็น เมืองแห่งสันติภาพและความรัก ซึ่งมีภาพลักษณ์เข้ากับวง ละอองฟอง ที่มีรอยยิ้มและความสุข 
เดิมวางแผนให้การแต่งเพลงใหม่ทั้งหมดและทำมิวสิกวิดีโอเป็นอัลบั้มพิเศษ แต่หลังจากที่วง ละอองฟอง ได้ทำกิจกรรมต่าง ๆ ในประเทศญี่ปุ่น มีโอกาสได้ร้องเพลงให้ ผู้ว่าราชการจังหวัดนะงะซะกิ ทำให้ ละอองฟอง เป็นวงดนตรีไทยวงแรกที่ได้รับการแต่งตั้งเป็น ทูตประชาสัมพันธ์การท่องเที่ยวเมืองนางาซากิ อย่างเป็นทางการ เมื่อวันที่ 26 กรกฎาคม พ.ศ. 2557 ส่งผลให้มิวสิกวิดีโอของเพลงในอัลบั้มนี้สะท้อนให้เห็นสถานที่ท่องเที่ยวและวัฒนธรรมของญี่ปุ่น สอดคล้องกับเป้าหมายทางการทูต 

ช่วง สิงหาคม - กันยายน พ.ศ. 2558 **เอ๊ะ ละอองฟอง** ได้รับเลือก ร่วมกับ **แดน [[วรเวช ดานุวงศ์]]** จากโครงการความสัมพันธ์ไทย-ญี่ปุ่น ตั้งวงดนตรีเฉพาะกิจ **[[ซังคิวแบนด์]] (SanQ-Band)** (SanQ แปลว่า "999" (เลขเก้าสามตัว) ซึ่งเป็นเลขมงคล และพ้องกับ การเล่นคำในภาษาญี่ปุ่น ย่อมาจาก "Thank you") เป็นโปรเจกค์เรียลลิตี้ทางดนตรี ที่ เกาะคีวชู ประเทศญี่ปุ่น โดยถ่ายทำภาพยนตร์ **SanQ-Band Kyushu The Movie** สารคดีบันทึกการเดินทาง เพื่อทำภารกิจใช้ชีวิตร่วมกับผู้คนใน 7 จังหวัด เป็นเวลา 30 วัน พร้อมแสดงดนตรีตามบ้านและตามถนนหนทาง เพื่อประชาสัมพันธ์เพลงสร้างฐานแฟนคลับ และขายซีดีอัลบั้มเพลง 999 แผ่น แล้วเปิดแสดงคอนเสิร์ต 
และนำมาตัดต่อเพิ่มและฉายทางโทรทัศน์ช่อง **True4U** เป็นรายการ **SanQ-Band Kyushu The Series** 
 
 
 
เพลงในอัลบั้ม ได้แก่ 
* **เพื่อนร่วมทาง** / **Friendship** / **風の旅人** (**คาเซะโนะทาบิบิโตะ**) 
* **สองมือเปล่าๆ** / **My Empty Hand** / **空っぽの手** (**คะรัปโปะโนะเตะ**) 
* **ไฟท์โตะ** / **Fight!** 
* **คิดถึงเธอ…มากไป** / **Miss You So …** / **こいしすぎて** (**โคะอิชิซุกิเตะ**)

ในปี พ.ศ. 2559 **เอ๊ะ ละอองฟอง** และ **แมน ละอองฟอง** ได้ร่วมงานกับ บริษัท บีเอ็นเค โฟร์ตี้เอท ออฟฟิศ จำกัด ต้นสังกัดของ บีเอ็นเค48 ในตำแหน่ง ผู้อำนวยการด้านเพลง (Music Director) ทำหน้าที่แต่งเพลงในเวอร์ชันภาษาไทย, ควบคุมการผลิตเพลง,ครูสอนร้องเพลง ให้สมาชิกในวง และทั้งสองคนก็ยังเป็นผู้ออกแบบ BNK48 The Campus อีกด้วย

## สมาชิก
;สมาชิกยุคปัจจุบัน 
* กรกมล ชัยวัฒนเมธิน (ออน) - ร้องนำ - เภสัชกร
* พงศ์จักร พิษฐานพร (เอ๊ะ) - เบส/ร้อง - นอกจากเป็น นักดนตรี นักเขียนเพลง ยังเป็นนักออกแบบ มัณฑนากร นักเขียนบทความในคอลัมน์หนังสือหลายเล่ม เป็นเจ้าของรีสอร์ท *เดอะ ปูคา บูติค รีสอร์ท* ที่เชียงใหม่ และเป็น ผู้อำนวยการด้านเพลงและครูใหญ่ ให้กับสมาชิกวง **[[BNK48]]** 
* ตนุภพ โนทยานนท์ (แมน) - กีตาร์ - นอกจากเป็น นักดนตรี นักเขียนเพลง ยังเป็น มัณฑนากรอิสระ และเป็น ผู้อำนวยการร่วมด้านเพลงและครูสอนร้องเพลง ให้กับสมาชิกวง **BNK48**

;อดีตสมาชิกในยุคแรก 
* วิสาห์ อัทธเสรี (ชมพู่) - ร้องนำ - เคยออกผลงานเดี่ยวในปี พ.ศ. 2542 ในชื่อ *Visa* สังกัดจีนี่ เรคคอร์ด ปัจจุบันศึกษาปริญญาเอกสาขาสถาปัตยกรรมศาสตร์ ที่สหรัฐอเมริกา และมีครอบครัว 
* วิชญ วัฒนศัพท์ (โหน่ง) - คีย์บอร์ด - ปัจจุบันเปิดค่ายเพลงและมีผลงานในนาม เดอะ โฟโต้ สติกเกอร์ แมชีน และยังเป็นอดีตสมาชิกวง ทีโบน ตำแหน่งคีย์บอร์ด 
* ดนพ ศรีขาว (ฟลุ๊ค) - กลอง - ปัจจุบันเป็นสมาชิกวง ทีฟอร์ทรี สังกัด จีนี่ เรคคอร์ด

## ผลงาน
### Volume 1
สังกัด ร่องเสียงลำใย (2539)
แนวเพลงเป็นการผสมผสานระหว่างดนตรี Jazz Pop และ Rock ใน Sound ดนตรีในยุค 60 ซึ่งได้รับอิทธิพลมาจาก The Cardigans ซึ่งเป็นวง Swedish pop
# วัน 
# ลา
# ขอบฟ้า
# เรา
# รัก
# คืน
# ลม
# มนต์
# พัก
# ฝัน
# วัน Acoustic Version (Bonus Track)

### EP Volume 2
ไม่มีสังกัด (พ.ย. 2547)
:อัลบั้มนี้ เป็นแผ่นตัด มีจำนวน 4 เพลง ผลิตจำนวนจำกัด แค่ 2,000 แผ่นเท่านั้น ซึ่งผลิตและขายในช่วงของงาน Fat Festival ครั้งที่ 4 ที่สนามม้านางเลิ้ง เป็นครั้งแรกที่ละอองฟอง มีบูธขายซีดี และการแสดงสดเป็นครั้งแรกของออน นักร้องนำ และละอองฟอง เช่นกัน ซึ่งอั้ลบั้มนี้ทางละอองฟองนั้นทำเอง ผลิตเอง ออกแบบปกเทปเอง ทำทุกอย่างเองหมด 
# ลอง
# ฝากฟ้า
# แมสเสจรัก
# ลันลา...เมื่อได้พบเธอ

### Cozy Collection
สังกัด สไปซีดิสก์ (ก.ย. 2548)
# ต่างใจเดียว
# ฝากฟ้า
# คิดถึง
# ลันลา...เมื่อได้พบเธอ
# แมสเสจรัก
# คนบนฟ้า
# เธอกับฉัน
# เริงร่า
# ดอกไม้ข้าง ๆ เธอ
# ต่างใจเดียว (minus)
# ลอง

### EP เหงาจนชิน
สังกัด สไปซีดิสก์ (พ.ย. 2550)
# เหงาจนชิน
# เธอจะเชื่อไหม
# เธอกับฉัน (Demo Version)

### LOVE STORY
สังกัด สไปซีดิสก์ (2552)
* สิ่งที่ไม่รู้

### TALES
สังกัด สไปซีดิสก์ (2552)
* ขอบฟ้า แผ่นน้ำ ระยะทางระหว่างสองเรา

### Past Forward
สังกัด สไปซีดิสก์ (2553) 
:อัลบั้มโปรเจกต์พิเศษจาก พิชัย จิราธิวัฒน์ ผู้บริหารค่าย Spicy Disc (สไปร์ซซี่ ดิสก์) ที่ชักชวนอีกหนึ่งผู้บริหาร  ณฐพล ศรีจอมขวัญ มาร่วมงาน
โดย ละอองฟอง ได้เลือกเพลงของคุณแจ้ ดนุพล แก้วกาญจน์ มาขับร้องใหม่ในรูปแบบของ ละอองฟอง เอง
# ฝันลำเอียง

### [[ไวน์ดอัพซิตี้|Wind-up City]]
สังกัด สไปซีดิสก์ (2554)
:ขณะนี้ทางวงละอองฟองได้ออกอัลบั้มใหม่ หลังจากห่างหายไปนานกว่า 7 ปี (ไม่นับอัลบั้ม EP) โดยส่งเพลง "อะไร" ซึ่งได้ บอย - ตรัย ภูมิรัตน มาช่วยแต่งเนื้อร้องเพลงนี้ให้ บวกเข้ากับกลิ่นอายของของดนตรี jazz, blue, disco (แจ๊ส, บลูส์, ดิสโก) และเปลี่ยนวิธีการแต่งตัวและวิธีการนำเสนอการแสดงให้มีรูปแบบที่เปลี่ยนไปในทุกครั้งการแสดง ตามชื่ออัลบั้ม Wind-up City คือการไขลานเมืองเพื่อนำความสุขมาให้ทุกคน
# So In Love
# แอบชอบ
# กอดเธอได้ไหม
# อะไร
# เหงาจนชิน
# เมื่อไหร่จะเช้า
# แค่ฝันก็พอ
# รักเปิดเผย
# รอ
# ใครหนอ
# เธอทั้งนั้น
# ขอบคุณนะ

### OST เพลงประกอบภาพยนตร์ คุณนายโฮ M39
เพลง ง้อแง้ งอแง (2556)

บทเพลงที่บอกเล่าเรื่องราวของผู้หญิงคนนึงที่มีความ ง๊อง แง๊ง ถ่ายทอดออกมาได้สดใส ตามแบบฉบับ ละอองฟอง และยังมีท่าเต้นที่หลาย ๆ คน นำไป Cover

### OST เพลงประกอบภาพยนตร์ ฟัดจังโตะ M39

### Feel Romance Nagasaki
สังกัด สไปซีดิสก์ (2557) 
อัลบั้มวางจำหน่าย 29 สิงหาคม ประกอบด้วย เพลงแต่งใหม่ 2 เพลง ได้แก่ 
* **คิด** / **Miss** แนวเพลงเพิ่มร็อกเล็กน้อย กล่าวถึง อยากมีใครสักคนอยู่ข้างๆ 
* **ลืมได้แล้ว** / **Remind** ร้องโดย เอ๊ะ กล่าวถึง รักที่ไม่ได้สมหวังทุกครั้ง แต่ต้องข้ามผ่านอดีตไปให้ได้ 
และ เพลงจากอัลบั้ม **Wind-Up City** นำมาแปลงเนื้อเป็นเวอร์ชันภาษาญี่ปุ่น 3 เพลง ได้แก่ 
* **แอบชอบ** / **Secret Admiring** / **อิมะซุงุ อะอิตะอิ** / **いますぐ あいたい** 
* **อะไร** / **What** 
* **รักเปิดเผย** / **Openly Love**

## งานพิเศษและผลงานร่วมกับศิลปินอื่น ๆ
* คนอื่นอีกมากมาย - ต่างบ้าน ต่างคน บนเฉลียง ซึ่งเป็นการนำเพลงของวงเฉลียงมาทำใหม่ (2539)
** เพลง เธอกับฉันและคนอื่น ๆ
* FAT CODE อัลบั้มรวมศิลปินจาก แฟตเรดิโอ และ แฟตเฟสติวัล
** FatCode แฟตโคตร - เพลง วัน  (2547)
** FAT CODE 2 - เพลง ต่างใจเดียว  (2548)
** FAT CODE 3 - เพลง บ้านของหัวใจ ร่วมกับ คัตโตะ ลิปตา และ เบน ชลาทิศ (2549)
* Lucky Soul ใน EP Lucky Soul สังกัด สไปซีดิสก์ (2549)
** เพลง Lips are unhappy (Thai version feat. La-Ong-Fong) 
** เพลง ลอง (Remix) 
* นายสะอาด - มนต์ชีพ ศิวะสินางกูร อัลบั้ม มนต์ชีพ สตูดิโอ สติวเด้นท์ I
** เพลง สถาบันของคนอกหัก feat. ออน ละอองฟอง
*สิงห์ Sqweez Animal อัลบั้ม Inversoul (2550)
** เพลง ย้ำ feat. ออน ละอองฟอง 
* แสตมป์ อภิวัชร์ เอื้อถาวรสุข อัลบั้ม Million Ways To Write Part 1 สังกัด โซนี่มิวสิค (2551)
** เพลง ร่ม STAMP feat. บอย ตรัย ภูมิรัตน์ , ออน กรกมล ชัยวัฒนเมธิน 
* Basket Band อัลบั้ม One One สังกัด จีนี่เรคคอร์ด (2554)
** เพลง คนน่ารักมักใจร้าย 8 Bit version Feat. ออน ละอองฟอง 
* The Mousses The Moussses อัลบั้ม Twenty Something สังกัด จีนี่เรคคอร์ด (2554)
** เพลง Tears and Travel Feat. ออน ละอองฟอง 
* RENDEZ-VOUS voyage อัลบั้มรวมเพลงสากลจาก J-Wave วางจำหน่ายในประเทศญี่ปุ่น (2555)
** เพลง อะไร 
* Tattoo colour อัลบั้ม สัตย์จริง สังกัด Smallroom (2560)
** เพลง เย็นไว้ก่อน
* ห่างกันนิดหน่อย...พักนึง - คณะครู BNK48 x ละอองฟอง
* เพลงประกอบซีรีส์ The Shipper จิ้นนายกลายเป็นฉัน
** เพลง แคร์ไกลไกล

## ผลการสำรวจความนิยม
### 2548
* เพลง ต่างใจเดียว ติดอันดับที่ 77 ของการจัดอันดับ The Fat 100 ประจำปี 2548 โดยเคยขึ้นสูงสุดที่อันดับ 17 ในการจัดอันดับประจำสัปดาห์ นอกจากนี้ยังเป็นเพลงอยู่ในชาร์ตของแฟตเรดิโอ ประจำปี พ.ศ. 2548 นานที่สุดเป็นอันดับ 3 คือ 29 สัปดาห์ คู่กับเพลง จอมยุทธ์ โดย พีทูวอร์ชิป

### 2554
* เพลง อะไร ติดอันดับที่ 25 ของการจัดอันดับ The Fat 100 ประจำปี 2554 โดยเคยขึ้นสูงสุดที่อันดับ 3 ในการจัดอันดับประจำสัปดาห์ 
* เพลง แอบชอบ ติดอันดับที่ 42 ของการจัดอันดับ The Fat 100 ประจำปี 2554 โดยเคยขึ้นสูงสุดที่อันดับ 2 ในการจัดอันดับประจำสัปดาห์
* เพลง รักเปิดเผย ติดอันดับที่ 69 ของการจัดอันดับ The Fat 100 ประจำปี 2554 โดยเคยขึ้นสูงสุดที่อันดับ 11 ในการจัดอันดับประจำสัปดาห์ 
* อัลบั้ม Wind-up City ได้รับการจัดอันดับเป็น 1 ใน 10 อัลบั้มแห่งปี ในการจัดอันดับของนิตยสาร Hamburger
* เพลง อะไร ได้รับการจัดอันดับเป็น 1 ใน 10 เพลงฮิต ของคลื่นวิทยุ J-Wave คลื่นวิทยุชื่อดังของประเทศญี่ปุ่น

### 2555
* ได้รับการเสนอชื่อเข้าชิงรางวัล You2play Awards 2011 สาขา Favorite Music Video จาก MV เพลง รักเปิดเผย 
* ได้รับการเสนอชื่อเข้าชิงรางวัล Seed Awards ครั้งที่ 7 สาขา ศิลปินกลุ่ม/คู่สุดซี้ดแห่งปี จากอัลบั้ม Wind-up City และ สาขา Music Video สุดซี้ดแห่งปี จาก MV เพลงรักเปิดเผย 
* ได้รับการเสนอชื่อเข้าชิงรางวัล Nine Entertain Awards 2011  สาขาศิลปินกลุ่มยอดเยี่ยมแห่งปี จากอัลบั้ม Wind-up City และ สาขาเพลงแห่งปี จากเพลง รักเปิดเผย 
* ได้รับการเสนอชื่อเข้าชิงรางวัล Cheeze Awards ครั้งที่ 2 บุคคลผู้เป็นแรงบันดาลใจในการแต่งตัวให้กับผู้อื่น สาขา Best MV Style Icon จาก MV เพลง แอบชอบ
* ได้รับการเสนอชื่อเข้าชิงรางวัล Bang Awards 2012 สาขา ศิลปินสามัคคีชุมนุม

## อ้างอิง

* 17 ปีที่อดทนจนเป็นละอองฟอง
* you2play ศิลปิน ละอองฟอง 
* สัมภาษณ์ ละอองฟอง 
* “ละอองฟอง” ไม่ได้มีดีแค่นักร้องน่ารัก 
* ออน ละอองฟองตื้นตัน ห่างหายไป 7 ปีแฟนๆยังไม่ลืม
* ละอองฟองเปิดตัวอัลบั้มใหม่ Wind-up City 
* Follow This ละอองฟอง 
* “ออน-ละอองฟอง” เสียน้ำตา โดน “2 หนุ่ม” ตีตัวออกห่าง -รายการสาระแน 
* รายการสาระแน - ละอองฟอง

## แหล่งข้อมูลอื่น
* ละอองฟอง 
* La-Ong-Fong Official Youtube Channel
* La-Ong-Fong Official Fanpage
* La-Ong-Fong on Twitter
* Spicydisc
* IG เอ๊ะ ละอองฟอง 
* IG แมน ละอองฟอง 
* IG ออน ละอองฟอง
* เครื่องราชอิสริยาภรณ์ชั้นเปรมรัศมี
*

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990